Naciaj trezoroj de Japanio

La Ministerio pri Eduko, Kulturo, Sporto, Scienco kaj Teknologio de Japanio nomumas la plej famajn kulturajn posedaĵojn de la lando Naciaj Trezoroj (国宝, kokuhō).

Povas temi ekzemple pri
 konstruaĵoj, kiel kasteloj, temploj aŭ ŝintoaj sanktejoj
 pentraĵoj, rulitaj bildoj, sutroj kaj aliaj verkoj de kaligrafio
 statuoj el ŝtono, bronzo, ligno, lako aŭ aliaj materialoj
 metiaj kaj artaj objektoj, kiel ceramikaĵoj, pentraĵoj en la Uruŝi-tekniko, ĉizaĵoj, metalaĵoj, netsuke, glavoj kaj teksaĵoj
 arkeologiaj kaj historiaj monumentroj, inkluzive de valoraĵoj metitaj en tombojn, dokumentoj kaj leteroj.

Multaj el la Naciaj Trezoroj de Japanio videblas en muzeoj, ekzemple en la naciaj muzeoj de Tokio, Kioto kaj Nara. La prefektujoj kaj komunumoj same vivtenas poublikajn muzeojn, kaj krome ekzistas Naciaj Trezoroj en privataj muzeoj. Multaj budhismaj temploj kaj Ŝintoaj Sanktejoj, kasteloj kaj similaj lokoj estas publike viziteblaj kaj en iuj el ili ankaŭ troviĝas muzeoj. La Imperiestra Kortumo posedas multajn el la Naciaj Trezoroj, kaj la urbo Kioto varbas pri tio posedi kvinonon de ĉiuj Naciaj Trezoroj.

La nocio "Vivanta Nacia Trezoro" estas neoficiala nomo por persono, kiun la japana registaro rekonis modela en la daŭrigo de la japaniaj tradicioj. Teatraj aktoroj ekzemple en la genroj Noo, Kabuko kaj la figura teatro Bunraku kaj aparte elstaraj metiistoj de la tradiciaj japanaj metioj povas ricevi tiun honorigon.

eta|280px|<center>kastelo Himeji-jō (Himeĵi)

 Iuj ekzemploj de Naciaj Trezoroj de Japanio 
 kastelo Himeji-jō
 Ise-Sanktejo
 Itsukushima-Sanktejo
 Kamakura (aparte la templo Kotokuin)
 Kiyomizu-dera
 Nagoja Urbo, Aiĉi (aparte la Atsuta-Sanktejo)
 Sanktejo Isonokami
 Sanktejo Kamigamo
 Sanktejo Ŝimogamo
 Nikkō Tōshō-gū
 Osako (aparte la Sumijoŝi-Sanktejo kaj Ŝitennoĵi)
 Sendai (aparte la Osaki-Haĉiman-Sanktejo)

 Eksteraj ligiloj 
 reta informejo pri Naciaj Trezoroj, prizorgata de la nacia muzeo Tokio (paĝoj en la japana, korea, angla kaj franca) 

Kategorio:Kulturo de Japanio